**Blondinka Ksyu** (asl ismi **Kseniya Valeriyevna Sidorina**; 21-avgust 1982-yil, Gorkiy) – rus rok qoʻshiqchisi va qoʻshiq muallifi. „Elysium" va „Lampas" guruhlarining sobiq aʼzosi. 2004-yilda Kseniya oʻzining „Blondinka Ksyu" nomli yakkaxon loyihasini yaratadi. Uning oltita studiya albomi va uchta mini-albomi bor.

Kseniyaning oʻzi oʻz uslubini barbi-pank yoki pushti-pank deb ataydi.

Tarjimai holi
-------------

### Dastlabki yillar

Kseniya Sidorina 1982-yil 21-avgustda Gorkiy shahrida meʼmorlar oilasida tugʻilgan. Kseniya 2 yoshga toʻlganda, butun oila Tula viloyatiga koʻchib oʻtadi, u yerda u bolaligini oʻtkazadi. Kseniyaning onasi musiqa maktabini pianino boʻyicha bitirgan, bobosi esa xoʻrda kuylagan, shuning uchun bolaligidan uyda akkordeon, nay, metallofon, garmonika va arfa kabi musiqa asboblari bor edi. Keyinchalik Kseniyaning onasi pianino sotib oldi, shundan soʻng u musiqa maktabiga, pianino sinfiga oʻqishga kirdi va u yerda 7 yil oʻqidi. 14 yoshida Kseniya birinchi marta "Nirvana" guruhini eshitdi, bu unga katta taassurot qoldirdi. Oʻshandan buyon u rok musiqasi bilan shugʻullana boshladi. 15 yoshida Kseniya oʻzining Alter agO nomli birinchi ayol rok guruhini yaratadi, unda Kseniya gitara chalib, vokalchi sifatida qatnashadi. Alter agO granjni ijro etadi va qoʻshiqlaridan tashqari, guruh Nirvana qoʻshiqlarining kaver versiyasini ijro etadi. Shu bilan birga, Kseniya oʻzining „Bezdna" deb nomlangan oʻsmirlik muammolari haqida birinchi qoʻshigʻini yozadi. Kseniyaning ota-onasi Nijniy Novgorodga koʻchib oʻtishga qaror qilganligi sababli guruh taxminan bir yilgacha davom etgan. Nijniy Novgorodda Kseniya maktabni tugatib, K. Minin nomli Nijniy Novgoroddagi davlat pedagogika universitetiga, psixologiya ixtisosligi boʻyicha oʻqishga kiradi. Shu bilan birga, maktab va universitetlarda oʻtkaziladigan turli musiqa tanlovlarida qatnashib, oʻz fikrdoshlarini izlaydi.

### LADY-F

Shunday qilib, 2000-yil yanvar oyida Kseniya Sidorina „Ledi-Fredi" guruhining musiqachilari bilan tanishib qoladi. Guruhning uslubi fankdan asosan pankga oʻzgaradi. Birinchi konsertdanoq guruh Kseniya tomonidan yozilgan qoʻshiqlarni ijro etishni boshlaydi. Keyinchalik guruh oʻz nomini LADY-F ga oʻzgartiradi. 2002-yilning yoz paytida guruh toʻrtta qoʻshiqdan iborat birinchi ijodini yaratadi. 2002-yilning kuzida guruh ikkita oʻzining „Razorvi" va „Disko" qoʻshiqlarini yozgandan soʻng darhol izidan ikkita yangi „Labirint" va „Oblaka" qoʻshiqlarini yozadi. „Labirint" qoʻshigʻi mahalliy radiostansiyalarda aylanishni boshlaydi. 2003-yilning yozida LADY-F yangi qoʻshiqlarni yozish ustida ishladi va 2004-yil fevral oyida ular „Lampasi" guruhi bilan qoʻshma disk chiqaradilar. Oʻsha yilning oxirida LADY-F guruhi tarqaladi, Kseniya Sidorina esa barabanchi va NAIV guruhi direktori Dmitriy Hakimov bilan tanishadi, keyinchalik u bilan Moskvaga koʻchib oʻtadi.

= "Elysium"
-----------

2002-yilning bahorida LADY-F mahalliy rok festivalida oʻynaydi, u yerda Sidorina baschi va Elysium guruhi direktori Dmitriy Kuznetsov bilan tanishadi, va shu yilning yozida Kseniyani „Elysium" guruhiga bek-vokalchi sifatida taklif qiladi.

> *U menga qoʻngʻiroq qildi va kutilmaganda meni „Elysium"da bek-vokalchi boʻlishga taklif qildi, lekin LADY-Fdagi yakkaxon faoliyatimni butunlay toʻxtatish sharti bilan, men buni albatta rad etdim!* *Ammo, bir hafta oʻtgach, u yana qoʻngʻiroq qilib meni yana taklif qildi, lekin bu safar yumshoqroq shartlarda…* *Shunday tarzda, men „Elysium" da paydo boʻldim**.*
> 
> 

Kseniya Sidorinaning „Elysium" guruhining bir qismi sifatida birinchi jonli ijrosi „Bosqin" festivalida boʻlib oʻtadi. Kseniya deyarli „Kosmos" guruhining uchinchi studiyaviy albomini yozishda ishtirok etishni darrov qabul qiladi. Sidorina bek-vokalchi boʻlganligi sababli, „Elysium" guruhining har bir chiqish tarkibida uning boʻlishi shart emas edi. Bu esa Kseniyaga bir vaqtning oʻzida oʻz loyihalari, jumladan LADY-F ustida ishlash imkoniyatini beradi. 2004-yilning kuzida „Elysium" „Uli" guruhi qoʻshiqlarining oltita muqova versiyasini ijro etgan vaqtida „Elektrichka na Mars" albomi chiqadi,. 2005-yil iyun oyida Sidorina „Elysium" guruhini tark etadi va „Blondinka Ksyu" guruhining yakkaxon loyihasi ustida ishlaydi.

### "Blondinka Ksyu"

"Blondinka Ksyu" guruhi 2004-yilda tashkil topgan. 2008-yilda „Blondinka Ksyu" Kanadaning Billy Talent guruhi uchun ochilish akti sifatida qatnashdi. 2009-yil 30-sentyabrda yangi „Barbie-ubiytsi" albomi chiqdi. 2011-yil oktyabr oyida „Jit do dna" mini-albomi, 2014-yil aprel oyida „Barokko" albomi va 2020-yilning iyun oyida „Saxar" albomi chiqdi. 2023-yilning avgust oyida guruhning oltinchi LP – Absolutnaya krasota nomli albomi chiqdi.

Diskografiya
------------

### Studiya albomi

* 2005 – „Ya – Blondinka!"
* 2006 – „Vremya vsyo razrushayet"
* 2009 – „Barbie-ubiytsi"
* 2014 – „Barokko"
* 2020 – „Saxar"
* 2023 – „Absolyutnaya krasota"

### Mini-albomlar

* 2011 – Jit do dna
* 2021 – Krasota. Tom 1
* 2021 – Krasota. Tom 2

### singl

* 2016 – Fantomnie boli
* 2017 – Nujno chto to menyat
* 2020 – Ona lyubit…
* 2021 – I Will Spoil You

### Video kliplar

* 2005 – „Vmesto jizni"
* 2006 – „Ne nado prichinyat drug drugu bol"
* 2006 – „Umiraet lyubov"
* 2007 – „Baba krutogo persa"
* 2010 – „Bolshie devochki ne plachut"
* 2013 – „Posledniy potseluy"
* 2019 – „Zakopayut" (Mood video)
* 2019 – „Trezvaya"
* 2020 – „Samie luchshie"
* 2021 – „Otpusk (Lyric Video)"

Manbalar
--------

1. ↑  Instagram
2. 1 2  „Изменения в составе Элизиума | ELIZIUM".  elysiumband.ru. 2015-yil 3-iyulda asl nusxadan arxivlangan. Qaraldi: 2020-yil 1-aprel.
3. 1 2 3 4 5 6 7 8 9  „Биография Блондинки КсЮ, Официальный сайт Блондинки КсЮ,".  web.archive.org (2015-yil 3-iyul). 2015-yil 3-iyulda asl nusxadan arxivlangan. Qaraldi: 2020-yil 1-aprel.
4. ↑  *Алан К. Оксана Ахмадуллина.* „«Блондинка Ксю: наш стиль барби-панк или пинк-панк!»".  heavymusic.ru (2009-yil 27-yanvar). 2015-yil 2-iyulda asl nusxadan arxivlangan. Qaraldi: 2015-yil 2-iyul.
5. 1 2 3  YouTube logotipi В поисках титанов - Блондинка Ксю. Про успех, забвение и новую жизнь. YouTubeda
6. ↑  „Космос-рок! Официальный фан-сайт группы Элизиум | Stati".  web.archive.org (2015-yil 3-iyul). 2015-yil 3-iyulda asl nusxadan arxivlangan. Qaraldi: 2020-yil 1-aprel.
7. ↑  „Совместная пластинка Элизиум / Ульи «Электричка на Марс» в продаже!!! | ELIZIUM".  web.archive.org (2015-yil 3-iyul). 2015-yil 3-iyulda asl nusxadan arxivlangan. Qaraldi: 2020-yil 1-aprel.
8. ↑  *Дмитрий Вебер.* „Блондинка Ксю «Время разрушает все»".  *Rolling Stone Russia* (2007-yil 3-oktyabr). 2016-yil 10-martda asl nusxadan arxivlangan. Qaraldi: 2016-yil 13-aprel.
9. ↑  «Блондинка Ксю - Время всё разрушает» // *Play* : журнал. — Andoza:Бсокр.
10. ↑  *Денис Ступников.* „Блондинка Ксю «Bardie-убийцы»".  *KM.RU* (2010-yil 19-fevral). 2016-yil 23-aprelda asl nusxadan arxivlangan. Qaraldi: 2016-yil 13-aprel.
11. ↑  *Алексей Мажаев.* „Блондинка Ксю - «БаРОКко» \*\*\*".  *InterMedia* (2014-yil 16-may). 2016-yil 23-aprelda asl nusxadan arxivlangan. Qaraldi: 2016-yil 13-aprel.
12. ↑  „ПРЕМЬЕРА АЛЬБОМА !!! Блондинка.. | Blondinka KsYu | VKontakte". *m.vk.com*. 2021-yil 18-noyabrda asl nusxadan arxivlangan. Qaraldi: 2020-yil 28-iyun.
13. ↑  „Блондинка Ксю презентовала альбом «Абсолютная Красота» о вечном и красивом — НАШЕ Радио" (ru). *www.nashe.ru*. Qaraldi: 2023-yil 21-sentyabr.